ଅକ୍ସିଜେନ କନ୍ସେଣ୍ଟ୍ରେଟର୍ ସହାୟତା ପାଇଁ ଏକ ଆପ୍ ତିଆରି କରିଛି BMC । ଏହି ଆପ୍ ମାଧ୍ୟମରେ ଲୋକେ ଆବେଦନ କରି ପାରିବେ । ୧୯୨୯ ହେଲ୍ପଲାଇନ୍ ନମ୍ବରରେ ବି ଏହି ସହାୟତା ମିଳିବ ।
Share this:
ଭୁବନେଶ୍ୱରଃ ରାଜ୍ୟ ରାଜଧାନୀରେ ଭିକ୍ଷୁକ ଓ ନିରାଶ୍ରୟ ଲୋକଙ୍କୁ ବି.ଏମ୍.ସି. ପକ୍ଷରୁ ଟିକାକରଣ କରିବା ଆରମ୍ଭ ହୋଇଛି । ଏଥି ପାଇଁ ୟୁନିଟ ୩ର ମାଳି ସାହିରେ ନିରାଶ୍ରୟ ଆଶ୍ରୟ ସ୍ଥଳରେ ଓ କଳିଙ୍ଗ ବିହାରରେ ଭିକ୍ଷୁକମାନଙ୍କ ପାଇଁ ଦୁଇଟି କ୍ୟାମ୍ପ୍ ଖୋଲି ଟିକାକରଣ କରାଯାଉଛି ।
ଭୁବନେଶ୍ବର ମହାନଗର ନିଗମ (ବା.ଓମ୍.ସି.) ଅଧିକାରୀମାନେ କହିଛନ୍ତି ଯେ ରାଜଧାନୀରେ ଯେମିତି ଟିକା ନେବାରୁ କେହି ବାଦ୍ ନ ପଡ଼ିବେ ସେ ନେଇ ଏକ ବିଧିବଦ୍ଧ ପ୍ରକ୍ରିୟା ଆରମ୍ଭ ହୋଇଛି । ଟିକା ସଙ୍କଟ ନେଇ ଚାରି ଆଡୁ ସମାଲୋଚନାର ଶିକାର ହେବା ପରେ ଏ ନେଇ ସ୍ପଷ୍ଟୀକରଣ ଦେଇଛି ବି.ଏମ୍.ସି. ।
"ସୋମବାର ଠାରୁ ରାଜଧାନୀରେ ଟିକାକରଣ ତ୍ୱରାନ୍ୱିତ ହେବ । ବିଶେଷ କରି ୧୮ରୁ ୪୪ ବର୍ଷ ବୟସ୍କଙ୍କୁ ଦ୍ବିତୀୟ ଡୋଜ୍ ଦିଆଯିବ । ୧୮ରୁ ୪୪ ବର୍ଷ ବୟସ୍କଙ୍କ ପ୍ରଥମ ଡୋଜ୍ ବି ଶୀଘ୍ର ଆରମ୍ଭ ହେବ," କହିଛନ୍ତି ବି.ଏମ୍.ସି. କମିଶନର ସଞ୍ଜୟ ସିଂ।
ରାଜ୍ୟ ସରକାର ବି.ଏମ୍.ସି.କୁ ୧୦୦ଟି ଅକ୍ସିଜେନ କନ୍ସେଣ୍ଟ୍ରେଟର୍ ଦେଇଛନ୍ତି । ନିଜ ଘରେ ଆଇସୋଲେସନରେ ଥାଇ ଯଦି କେହି କରୋନା ଆକ୍ରାନ୍ତଙ୍କୁ ଏହାର ଆବଶ୍ୟକତା ପଡ଼େ ତାହେଲେ ଏହା ସେମାନଙ୍କୁ ଦିଆଯିବ । ଏଥି ପାଇଁ ଏକ ଆପ୍ ତିଆରି ହୋଇଛି । ଏହା ସୋମବାରଠୁ କାର୍ଯ୍ୟକାରୀ ହେବ । ଏହି ଆପ୍ ମାଧ୍ୟମରେ ଲୋକେ ଅକ୍ସିଜେନ କନ୍ସେଣ୍ଟ୍ରେଟର୍ ପାଇଁ ଆବେଦନ କରି ପାରିବେ । ୧୯୨୯ ହେଲ୍ପଲାଇନ୍ ନମ୍ବରରେ ମଧ୍ୟ ଏହି ସହାୟତା ମିଳିବ । ସୋମବାରଠାରୁ ଏହି ସେବା ଆରମ୍ଭ ହେବାର ଯୋଜନା ରହିଛି ।
"ବର୍ତ୍ତମାନ ରାଜ୍ୟ ସରକାରଙ୍କ ନିର୍ଦ୍ଦେଶରେ ଆଶ୍ରୟ ସ୍ଥଳୀଗୁଡି଼କରେ ଟିକା ଦିଆ ଯାଉଛି । ଲୋକଙ୍କ ସହାୟତା ପାଇଁ ହେଲ୍ପ ଡେସ୍କଗୁଡ଼ିକ କାର୍ଯ୍ୟ କରୁଛି । ଏହା ଦ୍ବାରା ରୋଗୀଙ୍କ ସମ୍ପର୍କୀୟମାନେ ନିଜ ରୋଗୀଙ୍କ ସମ୍ପର୍କରେ ଖବର ପାଉଛନ୍ତି । ଆଗକୁ ବିଭିନ୍ନ ମାର୍କେଟରେ ଲୋକଙ୍କ ଟେଷ୍ଟିଂ ଜୋରଦାର ହେବ," କହିଛନ୍ତି ବି.ଏମ୍.ସି. କମିଶନର୍ ।
ଭୁବନେଶ୍ୱରରେ ଏପ୍ରିଲ୍ ୨୮ ତାରିଖରେ ପଜିଟିଭ୍ ଲୋକଙ୍କ ସଂଖ୍ୟା ଥିଲା ୧,୦୪୪ । ଜୁନ୍ ପ୍ରଥମରେ ଏହି ସଂଖ୍ୟା ଥିଲା ୯୧୮ । କରୋନା ସଂକ୍ରମିତ ଲୋକଙ୍କ ସଂଖ୍ୟା କମୁ ନ ଥିବାରୁ ଚିନ୍ତା ବଢୁଛି । ହେଲେ ଆସନ୍ତା ଦଶ ଦିନ ଭିତରେ ପଜିଭିଟ୍ ହାର କମିବ ବୋଲି ଆଶା କରାଯାଉଛି । ଟ୍ରେଣ୍ଡ୍ ଦେଖି ଜଣାପଡ଼ୁଛି ବେଶୀ ଗତିରେ କମିବ ସଂକ୍ରମଣ । ଲହର କମିବା ଆଗରୁ ପ୍ଲାଟୋ ଷ୍ଟେଜରେ ରହୁଛି ଓ ତା' ପରେ କମିବ ବୋଲି କହିଛନ୍ତି ସ୍ୱାସ୍ଥ୍ୟ ଅଧିକାରୀମାନେ ।
କିଛି ଦିନ ହେବ ସଂକ୍ରମଣ କମୁଥିବାରୁ ହସପିଟାଲଗୁଡ଼ିକରେ ବେଡ୍ ଉପରେ ଚାପ ମଧ୍ୟ କମିଛି । ଭୁବନେଶ୍ୱରରେ ବର୍ତ୍ତମାନ ୧,୫୦୦ରୁ ଅଧିକ ଅକ୍ସିଜେନ୍ ବେଡ ଖାଲି ରହିଛି । ଆଇସିୟୁ ବେଡ୍ ବି ଖାଲି ରହିଛି । ଜେନେରାଲ୍ ଅକ୍ସିଜେନ୍ ବେଡ୍ ଯଥେଷ୍ଟ ମହଜୁଦ ରହିଛି ।
ହାଟ ବଜାରରେ ଗହଳି କମୁ ନ ଥିବାରୁ ପୋଲିସ ଅଧିକ ସକ୍ରିୟ ହୋଇ କାର୍ଯ୍ୟ କରୁଛି । ଯଦି ଲୋକେ ଅଧିକ ଅମାନିଆ ହୁଅନ୍ତି ତେବେ ଆଗକୁ ପୋଲିସ ଓ ନଗର ନିଗମ ଅଧିକ କଠୋର ହେବେ ଓ ମିଳିତ ଭାବରେ କାମ କରି ନିୟର ଅନୁପାଳନ ଆହୁରି କଡ଼ାକଡ଼ି କରାଇବେ ବୋଲି କହିଛନ୍ତି ଅଧିକାରୀମାନେ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
